cyanic-selkie/wikianc huggingface dataset:
Envold de Falsen
Envold Falsen var inngift i «rikmannsklassa» i Christiania. Åra 1777-88 var han assessor i overhoffretten i byen. Dei to siste åra, 1786-88, var han medlem i Lofthuskommisjonen og skreiv sjølv innlegga frå kommisjonen. Der etter var han 1789-91 lagmann i Nordlandene og Finmarken. I 1793 skreiv han ei avhandling for eit norsk universitet.
Falsen var mykje oppteken av teater. Han var ein dugande amatørskodespelar. På 1790-talet var han med å skipe eit teaterselskap, og forfatta sjølv fleire dramatiske verk.
Frå 1802 var Falsen justitiarius i Akershus stiftsoverrett til han døydde i 1808. I 1807-08 var han den drivande krafta i Regjeringskommisjonen. Han var då redaktør for det offentlege bladet Budstikken, der han i «fyndig og eldfull stil mana folket til mod og nasjonalkjensle». Falsen var ikkje nervesterk, gjorde sjølv ende på livet sitt.
Gudmund Harlem
Gudmund Harlem, fødd i Kristiania, var ein norsk lege, professor og politikar frå Arbeidarpartiet.
Statsråd
Gudmund Harlem var statsråd og sjef for to departement:
Utdanning og karriere
Gudmund Harlem vart student i 1935. Studia til lege vart avbrote av krigen, og han vart cand.med. i 1946. I 1976 vart han dr.med.
Han arbeidde som lege ved Statens attføringsinstitutt i Oslo 1946-1953, og var assistentlege ved Hygienisk institutt 1946-1948. Han var deretter overlege ved Statens attføringsinstitutt i Oslo 1953-1970. Frå 1955 var han teknisk ekspert for FN si attføring til Egypt og Italia. Han var assistentlege ved Rikshospitalet 1965-1966. Han var overlege og fagleg leiar ved Statens attføringsinstitutt 1966-1970, og direktør same stad 1970-1977. Frå 1971 var han teknisk ekspert for WHO til Malta.
Han var professor i arbeidslivsvitskap ved Universitetet i Trondheim/NTH 1977-1980. Deretter var han administrerande direktør for Norges Teknisk-Naturvitenskapelige Forskningsråd 1980-1986. Dei to siste åra før han døydde arbeidde han som allmennpraktiserande lege i Oslo, 1986-1988
Verv
Gudmund Harlem hadde svært mange framståande tillitsverv utanom verva som statsråd. Nokre av dei viktigaste:
Anna
Gudmund Harlem var far til statsminister Gro Harlem Brundtland og justisminister Hanne Harlem.
7. april
7. april er den 97. dagen i den gregorianske kalenderen (98. under skotår). Det er på denne dagen 267 dagar att av året.
Sinittiske språk
Sinittiske språk er eine hovudgreina av den sinotibetanske språkfamilien. Kinesisk høyrer til i denne gruppa.
Oversyn
Tabellen nedanfor gjev eit oversyn over dei sinittiske språka, med talarar og geografisk område. Data for talarar er frå Ethnologue.
I tillegg kjem Bai-språk, eit språk snakka i den kinesiske provinsen Yunnan av rundt 1,2 millionar, som har ei omstridd klassifisering. Det har sinittiske trekk, men har tradisjonelt vore rekna som eit tibetoburmesisk språk.
Peksja
Peksja (russisk Пекша) er ei elv i Vladimir oblast i Russland og ei av sideelvane til Kljazma frå venstre i nedslagsfeltet til Volga.
Ho spring ut nær landsbyen Starkovo og munnar ut i Kjlazma søraust for Kosterevo. Elva er 127 km lang og har ei gjennomsnittleg helling på 0,356 meter per kilometer. Breidda varierer frå 10 til 32 meter og djupa frå 1 til 6 meter.
Dei største sideelvane er Voskresenka, Nergel, Somta, Golokonka, Ilmovka, Belaja, Murmaga.
Holt Nunatak
Holt Nunatak er ein markant nunatak som ligg nordaust i Larsenfjorden i Graham Land i Antarktis. Han vart kartlagd frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter Holt Manufacturing Company i Stockton i California, som byrja kommersiell produksjon av beltetraktorar i 1906, og Holt Caterpillar Tractor Company i New York, skipa to år seinare.
261 Prymno
261 Prymno er ein hovudbelteasteroide. Han blei oppdaga den 31. oktober 1886 av Christian Heinrich Friedrich Peters ifrå Litchfield Observatory.
Hub Nunatak
Hub Nunatak er ein bikubeforma nunatak i den nedre delen av Lammersbreen på Den antarktiske halvøya. Fjellet ligg nær midten av Traffic Circle, eit bresøkk der ei rekkje kjende brear strøymer utover i kvar sine retningar. Nunataken vart oppdaga i 1940 av medlemmar frå gruppa frå East Base frå U.S. Antarctic Service i 1939–41, og fekk dette namnet på grunn av den unike plasseringa i Traffic Circle.
Free as a Bird av Supertramp
Free as a Bird er det niande studioalbumet til det engelske rockebandet Supertramp, gjeve ut i oktober 1987.
Albumet var ei slags retningsendring, der dei fleste songane var eit steg attende frå den progressive rockestilen deira og meir mot synthesizerbaserte danserytmar. Hovudlåtskrivaren Rick Davies sa seinare: «Free as a Bird var eit eksperiment om å prøve å bli meir moderne og byggje det opp med datamaskinar og trommemaskinar, og la folk komme inn ein og ein. Då mistar ein litt av anda eit band gjev.»
Oversyn
Albumet var det første Supertramp-albumet med bidrag frå gitaristen og vokalisten Mark Hart. Han vart seinare fulltidsmedlem av gruppa.
Trass i at «I'm Beggin' You» vart ein ht på club-lista i USA og tittelsporet på Free as a Bird vart ein liten hit, nådde ikkje albumet høgare enn 101. plassen på Billboard-lista og var det første Supertramp-albumet sidan Indelibly Stamped i 1971 som ikkje nådde topp 100 på lista.
Måværfjorden
Måværfjorden er ein fjord i Lurøy kommune i Nordland. Fjorden ligg mellom Måvær i nordvest og Nordsørvær i søraust. Nordsørvær ligg like vest for sjølve Lurøy. Måværfjorden strekkjer seg om lag 6 km nordaustover mellom desse øygruppene.
Free as a Bird av Supertramp
Oversyn
Bandet vart oppløyst kort tid etter turneen for albumet og kom ikkje saman att før i 1997, då det var utan bassisten Dougie Thomson.
Måværfjorden
Aust for Måværfjorden ligg Matskjærfjorden og nord for Måvær ligg Nesøyfjorden.
Free as a Bird av Supertramp
Mottaking
Den korte meldinga til Allmusic avviste albumet som «ei fargelaus og melodilaus samling progrock».
Innhald
Alle songar skrivne av Rick Davies, utanom der andre er nemnde.
Singlar
Singelliste – Billboard (USA)
Offisielle lister (Storbritannia)
Souf
I mange hundreår høyrte til Souf til al-Meradh-regionen.
Picco Muzio
Picco Muzio er ein mindre fjelltopp nedanfor Matterhorn på Furggenryggen. På grunn av den vesle skardhøgda er fjellet med på ei utvida liste over fjelltoppar i Alpane på over 4000 moh.
Symfoni
Ein symfoni er ein musikalsk komposisjon for orkester i fleire satsar. Ordet stammar frå gresk syn (saman) og fon (lyd). Symfoniar blir framførte av symfoniorkester.
Historie
Symfonien, slik me kjenner han i dag, stammar frå byrjinga av det 1700-talet. Ein trur at opphavet var den italienske ouverturen (i motsetnad til den franske overtyren).
Tidlege symfoniar inneheldt tre satsar med tempoane snøgg-langsam-snøgg. Dei viktigaste komponistane av den førklassiske symfonien er italienaren Giovanni Battista Sammartini, Johann Stamitz (Mannheimskulen) og Georg Christoph Wagenseil (Wien). Mannheim og Wien var dei to store sentra for symfoniar. På 1700-talet vart symfoniforma utvida ved at ein menuett kom inn som ny sats før finalesatsen.
Den klassiske symfonien frå midten av 1800-talet og seinare blir framfor alt assosiert med komponistane Joseph Haydn, Wolfgang Amadeus Mozart og Ludwig van Beethoven
På 1800-talet vart symfonien ført vidare i den romantiske perioden, til dømes av Franz Schubert, Felix Mendelssohn-Bartholdy, Carl Maria von Weber, Robert Schumann, Hector Berlioz og Franz Liszt.
Johannes Brahms fortsette der Beethoven, Schumann og Mendelssohn slapp. Symfoniane voks tidsmessig og vart den sentrale musikkforma i mange orkester. Andre viktige komponistar på slutten av 1800-talet er Anton Bruckner, Antonín Dvořák, Pjotr Illitsj Tsjajkovskij og Camille Saint-Saëns.
På 1900-talet overtok komponistar som Sergej Rachmaninov og Carl Nielsen, som fortsette med den tradisjonelle firesats-symfonien. Andre komponistar prøver nye vegar som Gustav Mahler, som i sin 2. symfoni nytta fem satsar og i andre brukte kor og solo. Jean Sibelius' 7. symfoni har berre 1 sats.
Komponistar
Eit utval av komponistar som har skrive symfoniar (her kronologisk etter fødselsår):
Sverreætta
Sverreætta er ei vanleg nemning på dei norske kongane og deira slekt som stammar i mannslinja (agnatisk) frå kong Sverre. Sverre hevda å stamma frå den norske kongeætta Hårfagreætta, dei som stamma ned frå Harald Hårfagre.
Nemninga Sverreætta vert i nyare tid nytta, av di ein reknar det som lite truleg at kong Sverre stamma frå Harald Hårfagre i mannslina.
Sverreætta døydde i 1319 ut i mannslina med kong Håkon V Magnusson.
Sondrio
Sondrio (latin Sundrium, lombardisk Sùndri, romansk Sunder) er ein by i Italia. Han er hovudstad i provinsen Sondrio i regionen Lombardia og har om lag 20 000 innbyggjarar. Byen ligg nord i regionen midt i Valtellina.
Historie
Området rundt Sondrio var busett alt i antikken av ligurarar og frå 400-talet fvt. av keltarar. Sondrio vart grunnlagd av langobardar der det tidlegare hadde vore ein romersk militærleir. På deira språk tydde Sundrium «eksklusive eigedom» og refererte til innbyggjarane sin status som frie menn (arimanni).
Etter fallet til det lombardiske kongedømet i Italia vart Sondrio ein del av Det tysk-romerske riket. Capitanei av Vizzola, som kontrollerte mykje av Valtellina tok byen frå Henrik II i 1040. Frå 1310 til 1335 vart byen involvert i striden mellom Welf og Ghibellini i den nærliggande byen Como, og krigen mot Milano. Etter å ha stått imot fleire åtak frå Como i 1335 vart Sondrio og Valtellina ein del av Visconti-familien og Milano.
Frå andre halvdel av 1500-talet til 1700-talet vart Sondrio styrt av Tre Leghe Grigie i Graubünden, som hovudstad i Valtellina. Etter reformasjonen var Sondio åstad for kraftige kampar mellom dei katolske innbyggjarane i Valtellina og dei protestantiske innbyggjarane i Graubünden. I 1620 tok innbyggjarane leia av Giacomo Robustelli livet av 180 protestantar og erklærte sjølvstende for Valtellina.
I'm Beggin' You
«I'm Beggin' You» er ein song av det engelske rockebandet Supertramp frå albumet Free as a Bird i 1987.
Songen var ein av to singlar frå Supertramp som gjekk inn på dance-lista i USA. «I'm Beggin' You» nådde toppen av den amerikanske Billboard Hot Dance Club Play tidleg i 1988. Singelen gjekk derimot ikkje inn på Billboard Hot 100.
Musikkvideo
Musikkvideoen til songen var sett til New York City med bilete av George Washington Bridge, Times Square og mot slutten Brooklyn Bridge over East River.
Hans Haslum
Hans Haslum var ein norsk eidsvollsmann som også var soldat, gardbrukar, lensmann, postopnar og ordførar.
Haslum var frå Bærum i Akershus, der far hans var gardbrukar. Han vart dragonkorporal i 1805. 1807 gjekk han over i artillerikorpset, og var i 1814 sersjant ved 10. artillerikompani. Han deltok i krigen mot Sverige hausten 1814, var med i kampane ved Kjølberg bru.
Han døydde på Eidsvold Værk.
Pointe Allobrogia
Pointe Allobrogia er eit fjell i Mont Blanc-massivet på grensa mellom Sveits og Italia.
Kay Nunatak
Kay Nunatak er ein mørk, klipperik nunatak med ei høgd opp mot 500 moh, som ligg ved sørsida av Mobiloilfjorden og dannar den nordlegaste utliggaren frå Hitchcock Heights, på austkysten av Den antarktiske halvøya. Nunataken vart fotografert frå lufta av sir Hubert Wilkins den 20. desember 1928, og av Lincoln Ellsworth i 1935. Han vart namngjeven i 1952 av Advisory Committee on Antarctic Names (US-ACAN) etter John D. Kay frå American Geographical Society, som nytta desse bileta til å lage eit kart over området.
Lil' Kim
Kimberly Denise Jones, kjend som Lil' Kim er ein rappartist og skodespelar fødd i Brooklyn i New York i USA.
Lil'Kim har vore med i gruppa Junior M.A.F.I.A. og samarbeidd med mellom anna Notorious B.I.G., Puff Daddy, Christina Aguilera. Ho har spelt seg sjølv i ei rekkje filmar.
Utgjevingar
Singlar:
'Ara'ir
`Ara`ir  er ein by i Madaba guvernement nordvest i Jordan, som ein trur kan vere den bibelske byen Aroer.
Fylkesveg 141 i Troms
Før Mjøsundbrua til Andørja vart bygd, var strekninga mellom Tennevoll og Myrlandshaugen ein del av fylkesveg 848, med ferje til Hamnvik på Rolla og Sørvik på Andørja.
Bad Nauheim
Bad Nauheim er ein kurstad i den tyske delstaten Hessen. Den har eit areal på 32,55 km². Bad Nauheim ligg ca 30 km nord for Frankfurt am Main i nærleiken av Taunusåsane. Staden hadde ca 31 000 innbyggarar i 2007.
I byen finst det eit kuranlegg. Dette består av ein kurpark som også er ei kjelde for drikkevatn, og attmed kurparken ligg eit termalbad med varmt vatn.
262 Valda
262 Valda er ein hovudbelteasteroide. Han blei oppdaga den 3. november 1886 av Johann Palisa ifrå Universitäts-Sternwarte Wien.
Polelva
Pol (russisk Поль) er ei elv i Vladimir oblast i Russland og ei av sideelvane til Buzja frå venstre i nedslagsfeltet til Oka og Volga.
Pol spring ut nær landsbyen Prokunino og renn gjennom myrområde, beitemarker og skogområde. Elva har ei lengd på om lag 65 km.
Dei største sideelvane hennar er Uzjba, Vintsjur og Vizjnitsa.
Lord Howe-øya
Lord Howe-øya er ei øy i Australia. Ho ligg i Tasmanhavet, rundt 600 km aust for det australske fastlandet. Administrativt tilhøyrer øya delstaten New South Wales. Ho har eit areal på 14,6 km² og rundt 350 innbyggjarar. I tillegg til dei faste bebuarane kan det maksimalt vera 400 turistar på øya til eikvar tid.
Lord Howe-øya blei oppdaga i februar 1788 av HMS «Supply», under befal av løytnant Lidgbird Ball, som var på veg til Norfolkøya med fangar for å oppretta ein busetnad der. Øya var ikkje folkesett, og fekk namn etter ein engelsk admiral. Den første busetnaden blei danna i 1833.
Sidan 1982 har øya vore på verdsarvlista, på grunn av det sjeldne dyre- og plantelivet der.
Strontium
Strontium er eit metallisk grunnstoff med atomnummer 38 og kjemisk symbol Sr. På grunn av høg reaktivitet finst ikkje stoffet i fri form i naturen. Dette har det felles med andre jordalkalimetall. Sr-90 er ein radioaktiv isotop.
Kroppen tek opp strontium på same måte som kalsium. Grunnstoffet vert lagra i skjelettet.
Strontium har fått namnet sitt frå den skotske landsbyen Strontian (Sròn an t-Sìthein), der grunnstoffet vart oppdaga i malm.
Bruk
Strontiumnitrat vert brukt for å gje fyrverkeri raud farge.
Isotopanalyse av strontium vert brukt i arkeologi.
Vestre Moland
Vestre Moland er ein tidlegare sjølvstendig kommune i Aust-Agder fylke. Vestre Moland var eigen kommune frå 1865 til 1961. Vestre Moland utgjorde frå 1837 saman med Høvåg Vestre Moland formannskapsdistrikt.
I 1865 vart området delt i to sjølvstendige kommunar. Vestre Moland hadde på det tidspunktet 2167 innbyggjarar.
Frå 1. januar 1962 vart Vestre Moland slegen saman med Eide, Høvåg og Lillesand til den nye storkommunen Lillesand.
Helgeland Museum
Helgeland Museum er ei samanslutning av 14 kommunale museum og bygdesamlingar på Helgeland. Samanslutninga gjer at alle musea kan nyta godt av fagkompetansen til dei som er tilknytte samanslutninga.
Aconcagua
Cerro Aconcagua er det høgaste fjellet i Sør-Amerika, og det høgaste fjellet i verda utanom Asia. Det ligg i Andesfjella i Argentina. Toppen ligg fem kilometer frå San Juan-provinsen og 15 kilometer frå grensa til Chile. Aconcagua er den høgaste toppen på den vestlege og den sørlege halvkula, og er ein Seven Summits.
Fylkesveg 152 i Troms
Fylkesveg 152 i Troms går mellom Laberget og Lavangsnes i Salangen kommune. Vegen er 20,3 km lang.
Vierwaldstättersjøen
Vierwaldstättersjøen (tysk Vierwaldstättersee) eller Luzernsjøen er ein innsjø i Sveits. Innsjøen har fått namnet sitt fordi fire ulike kantonar, dei såkalla skogskantonane, ligg ved breiddene av han. Dei fire kantonane er Uri, Unterwalden, Schwyz og Luzern. Innsjøen er den fjerde største i landet.
Innsjøen vart danna av Reussgletcher mot slutten av siste istida, for kring 12 000 år sidan. Frå Gotthard-massivet flyt elva Reuss mot innsjøen og fører med seg store mengder grus og silt. Elvedeltaet har sidan istida flytta seg 10 km mot nord ut i fjordarma Urnersee. Han har eit areal på 114 km² og ligg 434 moh. Den største djupna er 214 meter og volumet er 11,8 km³. Mykje av breidda stig bratt opp til fjell opp til 1500 meter over havet kring innsjøen.
Innsjøen er ein populær turistdestinasjon og det går ein kronglete veg kring innsjøen. Mange dampbåtar går mellom dei forskjellige byane ved innsjøen. I tillegg ligg enga Rütli, som er den tradisjonelle staden der ein reknar at Sveits vart grunnlagd, på søraustsida av innsjøen.
Geografi
Mange av dei eldste busetnadane i Sveits ligg langs innsjøen, som Küssnacht, Weggis, Vitznau, Gersau, Brunnen, Altdorf, Buochs og Treib.
Busetnader
¹ Ved utløpet til Reuss: den vestlege, seinare sørlege breidda.
Drikken rom
Rom er eit brennevin laga av biprodukt frå sukkerproduksjonen, som melasse (rårøyrsirup) og sukkerroesaft, som er gjæra og destillert. Destillatet, ei klår væske, vert lagra på eikefat. Rom vert i hovudsak laga i Karibia og langs Demerara (ei elv i Guyana i Sør-Amerika), men òg i Australia og India. Rom er berømt for sambandet sitt med sjørøveri og den britiske marinen. Det finst mørk rom (brun rom), gyllen rom og kvit rom (som eigentleg har ein klår farge). Mellom dei meste kjente rom-merka er Bacardi og Captain Morgan.
Historie
Rom vart til på sukkerroeplantasjane i Karibia. Slavar på plantasjane var dei første til å oppdage at biprodukt frå sukkerproduksjonen gjæra og vart til alkohol. Seinare vart desse alkoholhaldige biprodukta destillerte for å konsentrere alkoholen og for å fjerne ureiningar, noko som vart til den første ekte rom. Lenge vart rom produsert på enkelt vis og vart sett på som ein drikk for fattige og sjømenn. Seinare, og ikkje minst oppmuntra av spanske myndigheiter, vart produksjonsteknikken for rom kraftig forbetra. To leiande personar i dette arbeidet var den kubanske grunnleggjaren av Bacardi og Juan Serralles, grunnleggjaren av Serralles Distillers, Inc. i Puerto Rico.
Romdrikkar
Ei blanding av rom og vatn (i varierande proporsjonar) vert kalla grogg, etter den britiske admiralen Edward Vernon, som brukte ein grogram cloak (kappe av et grovt stoff) i dårleg vêr. Grogg vart delt ut i daglege rasjonar til sjømenn i den britiske marinen. Offiserane fekk rom delt ut utan blandevatn.
Andre kjende cocktailar med rom i er bumbo, caipirissima, Cuba libre, daiquiri, Long Island iced tea, mai tai og mojito.
Ghibellinarar og guelfarar
Ghibellinarar og guelfarar (ghibellinarar kalla Ghibellini på italiensk og guelfarar kalla Welf på tysk og ghibellinarar Waiblingen) var namnet på to parti som kjempa om makta i Nord- og Sentral-Italia på 1100- og 1200-talet. Ghibellinarane støtta keisaren av Det tysk-romerske riket, medan guelfarane støtta paven og Kyrkjestaten.
Welf var ei tysk adelsslekt som var hertugar i Bayern, og av dei mest kjende welfarane finn ein Henrik Løve. Guelfarane eller Guelfi hadde sitt opphav i Waiblingen. Under eit slag i Weinsberg i 1140 mellom desse to skal guelfarane ha nytta «Welf» som kamprop, medan styrken frå Waiblingen nytta sitt namn som kamprop. Då Fredrik Barbarossa gjekk inn i Italia for å styrke makta si der, vart tilhengjarane hans kalla ghibellini på italiensk, medan den andre sida vart guelfi.
Tendensen var at guelfarane kom frå rike handelsfamiliar, medan ghibellinarane kom frå jordbruksområda. I områda der dei lokale interessene var truga av keisaren støtta dei guelfarane, medan områda der paven var den største trugselen støtta ghibellinarane. I tillegg var det ofte slik at dei mindre byane støtta ghibellinarane om ein større by i nærleiken støtta guelfarane. Namna ghibellinarar og guelfarar vart derimot ikkje nytta i stor grad medan stridane pågjekk, og oppstod først kring 1250 i Toscana (der striden hadde opphavet sitt). Striden var mest intens i området kring Firenze.
Guelfarane slo til slutt ghibellinarane i 1289 i Campaldino og Caprona, og byrja så å kjempe mot seg sjølv. I 1300 var guelfarane i Firenze delt inn i svarte guelfarar og kvite guelfarar. Dei svarte heldt fram med å støtte paven, medan dei kvite var imot. Dante støtta mellom anna dei kvite guelfarane og reiste i eksil då dei svarte guelfarane tok over makta i Firenze.
James Milner
James Philip Milner er ein engelsk fotballspelar. Han spelar for Liverpool (2020).
I 2014 spela han for Manchester City i engelsk Premier League og for det engelske fotballandslaget. Han var seriemeister i England med Manchester City i 2012 og 2014. I 2010 vart han kåra til årets unge spelar i England.
Mark Hart
Mark Hart (datoar) er ein USA-amerikansk musikar og multi-instrumentalist, mest kjend som medlem av både Supertramp (1986–1988, 1996–2002, sidan 2015) og Crowded House (1993–1996, 2007–2019). I tillegg til å vere bandmedlem, har han vore turné og studiomusikar for artistar som Ringo Starr. Hart har òg skrive filmmusikk og arbeidd som plateprodusent.
Lampitt Nunatak
Lampitt Nunatak er ein nunatak nær toppen av Murphybreen i Graham Land. Han vart fotografert av Hunting Aerosurveys Ltd. i 1955-57, og kartlagd frå desse bileta av Falkland Islands Dependencies Survey (FIDS). Han vart namngjeven av United Kingdom Antarctic Place-Names Committee (UK-APC) i 1958 etter Leslie H. Lampitt (1887–1957), ein kjemikar som medverka med mange idear til konsentrerte rasjonar som vart nytta av britiske polekspedisjonar i løpet av perioden 1937-57.
Fylkesveg 153 i Troms
Fylkesveg 153 i Troms går mellom Fagertun i Salangen kommune og Kistefoss i Bardu kommune. Vegen er 8,1 km lang.
Grand Muveran
Grand Muveran er eit 3 051 m høgt fjell i Bern-Alpane i Sveits. Fjellet og grannefjellet Petit Muveran (2 810 m) er to markante fjelltoppar sør for Rhône-dalen.
Fjellet ligg på den nordaustlege utløparen av Dent de Morcles-kjeda. Berggrunnen består i hovudsak av kalkstein. To små isbrear (Plan Névé) ligg ned under den bratte nordsida av Grand Muveran. Grensa mellom kantonane Vaud og Valais går over fjelltoppen.
Spellemannprisen 1992
Spellemannprisen 1992 blei delt ut våren 1993. DumDum Boys vann prisen for Årets spellemann, og Vidar Sandbeck fekk heidersprisen frå juryen og vann i tillegg i klassen visesong.
I likskap utdelinga av 1991-prisen blei det heller ikkje dette året delt ut nokon pris for «årets nykomar».
Oka
Oka (russisk Ока́) er ei elv sentralt i Russland og den største sideelva til Volga frå høgre. Ho renn gjennom Orjol, Tula, Kaluga, Moskva, Rjazan, Vladimir og Nizjegorod og nesten heile elva kan nyttast til skipsfart, heilt opp til byen Kaluga. Elva er over 1500 km lang. Den russiske hovudstaden, Moskva, ligg langs ein av sideelvane til Oka, Moskvaelva.
Namn og historie
Max Vasmer knyter namnet på elva til det gotiske аƕа, gammal høgtysk aha, latinsk aqua, som alle tyder anten «vatn» eller «elv» (jfr. Aa) Oleg Trubatsjev sporer opphavet av namnet tilbake til baltiske språk. Det var det baltiske folket galindiane som levde på vestsida av Oka før slavarane kom hit.
Historisk har elva gjeve namn til Øvre Oka fyrstedøme oppfor Tarusa. Ein av dei største russiske byane Nizjnij Novgorod vart grunnlagd for å verne området der Oka renn ut i Volga. Qasim-khanatet, ein muslimsk stat, okkuperte dei nedre delane av Oka på 1400- og 1500-talet.
Landemerke
Langs breidda av elva finn ein mange historiske og kulturelle stader, som mellomalderklostera i Murom, moskeane og minaretane i Kasimov, dei festningsliknande kremlane i Kolomna og Serpukhov, minnesmerka over Vasilij Polenov og Sergej Jesenin, dei utgravne ruinane av Gamle Rjazan og Det gamle Sjukhovtårnet.
Prioksko-Terrasnyj biosfærereservat ligg på venstresida av elva overfor byen Pusjtsjino og er kjend som eit område der visentar formeirar seg.
Snøkrabbe
Snøkrabben er ein viktig kommersiell art. Den canadiske fangsten var på 105 000 tonn i 2002, medan den grønlandske fangsten var på 12500 tonn.
Levesett
Snøkrabben er botnlevande og finst både på leire, sand og hardbotn. Unge individ og hoer finst stort sett på grunnare vatn enn hannane. Dei lever av ymse botndyr som til dømes andre krepsdyr, muslingar, slangestjerner, børstemakk og kråkebollar.
Paringstida er tidleg på våren eller seint på vinteren. Hokrabbar går med utrogn i om lag eit år, og dei klekker rett før neste paring. Larvane lever i dei frie vassmassane i nokre månadar før dei går over til å leva på botnen tidleg på hausten.
Krabben veks sakte; det tek 8-9 år frå klekking til krabben vert stor nok til å nyttast kommersielt. Han veks ved skalskifte, og det tek 3-6 månadar før skalet vert hardt etter dette. Små krabbar skiftar skal årleg, medan større individ ofte kan gå opptil to år med same skal.
Både hjå hannar og hoer stoppar veksten etter det siste skalskiftet. Det er ved dette tidspunktet dei vert kjønnsmogne. Hannar er då mellom 58 og 165 mm breie, medan hoer er frå 50 til 100 mm. Krabbane kan leva i opp til 5 år etter det siste skalskiftet. Gamle krabbar er oftast lite aktive og i særs liten grad viktige i fangstane. Ein reknar at hannkrabbar er tilgjengelege for kommersielt fiske i ein 3-4 år etter at dei vert kjønnsmogne.
Snøkrabbe i Barentshavet
Det er usikkert korleis krabben har kome seg til Barentshavet, men ein reknar med at hovudårsaka er ballastvatn frå tankskip. Fleire naturvernorganisasjonar har kravd internasjonale avtalar om ballastvatn for å hindra framande artar i å spreie seg.
Russiske forskarar har rekna bestanden i den russiske delen av Barentshavet til om lag 1 million vaksne individ.
8. april
8. april er den 98. dagen i den gregorianske kalenderen (99. under skotår). Det er 267 dagar att av året.
Namnedag
Helgendag i den katolske kyrkja:
Håkon Giil
Håkon Steinar Giil er ein skulemann og politikar frå Hyllestad i Sogn og Fjordane. Han representerte Sogn og Fjordane og Senterpartiet på Stortinget perioden 1993-97.
Giil gjekk Eids gymnas 1961-63. Sidan studerte han til cand.philol. tok eksamen i 1971 med norsk som hovudfag. Frå 1971 til -79 var han lektor ved Førde gymnas, medan han frå 1979 til 1993 underviste på Hyllestad ungdomsskule.
Tida 1984-93 var Giil medlem i formannskapet i Hyllestad, som ordførar dei siste seks åra. Hausten 1993 gjorde Senterpartiet eit brakval i Sogn og Fjordane og Giil kom inn på Stortinget, der han i fireårsperioden var medlem i Energi- og miljøkomitéen. Han lukkast ikkje verte attvald i 1997, dermed tok han jobben som statssekretær i Olje- og energidepartementet under den fyrste Bondevik-regjeringa, ein posisjon han hadde til ut januar 1999. Frå 1999 var Giil atter lektor på ungdomsskulen i Hyllestad, til dess han pensjonerte seg i 2007. Han kom også tilbake i formannskapet, hadde sete der dei same åtte åra 1999-2007.
Giil var aktiv i fagorganisasjonar og anna. Såleis var han med sokneråd, lektorlag og frå 2006 leiar i Sogn og Fjordane Nei til EU.
Laputa Nunataks
Laputa Nunataks er ei rekkje nunatakar og snødekte åsar med mindre bergframbrot, som ligg frå kring 500 moh til over 1 000 m. Dei ligg 6 nautiske mil (11 km) nordvest for Adiefjorden på austsida av Graham Land. Dei vart først kartlagde av Falkland Islands Dependencies Survey (FIDS) og fotograferte frå lufta av Ronne antarktiske forskingsekspedisjon (RARE) i 1947. Dei fekk namn av United Kingdom Antarctic Place-Names Committee (UK-APC) etter den flygande øya i Jonathan Swift-romanen Gullivers reiser.
Ynglingesoga
Ynglingesoga eller Ynglingasaga er den første soga i Heimskringla, Snorre Sturlason sitt verk frå 1200-talet om dei norske kongane si historie frå den mytologiske fornalderen og fram til 1177. Soga omtalar dei norrøne gudane som vanlege menneske. Innvoven i denne forteljinga er det referansar til viktige historiske hendingar.
Ynglingesoga byggjer mellom anna på eit kvad frå kring år 900. Kvadet «Ynglingatal» blei ifølgje tradisjonen forfatta av den norske skalden Tjodolf frå Kvine. Kvadet inneheld korte skildringar av kongane i Ynglingeætta.
Ynglingeætta vert framstilt å stamma ned frå Odin og Frøy, som den kristne Snorre rekonstruerte til historiske personar. I samband med dette vert soga om krigen mellom æsene og vanene og den avsluttande freden fortald, der Høne og Mime vert utveksla som gislar mot Njord, Frøy og Kvase.
Utom «Ynglingatal», stødde Snorre seg og på Skjoldungasoga og andre islandske kjelder då soga vart skriven. Det er likevel dekning for at Snorre har gjort ei rekkje redaksjonelle feil, særleg når han har tolka «Ynglingatal». Stundom har han teke kenningar og språklege bilete vel bokstaveleg, og enda opp med eit noko anna resultat enn det ein finn i andre kjelder (dette kan og vera resultat av overleveringa på Island).
Politisk har det vore viktig for Snorre å kople Ynglingeætta til ei svensk kongeætt, sjølv om den nedste delen av ætta (kongane i Vestfold), openbert har hatt meir med Danmark å gjera.
Spelt
Spelt (Triticum spelta) er ein urgammal kornsort. Han er truleg ein hybrid mellom urkveitesortane emmer og einkorn (Triticum monococcum), og har same opphav som dagens moderne kveitesortar.
Kornslaget inneheld meir næringsstoff enn vanleg kveite, ettersom ein finn desse i sjølve frøkviten, og ikkje berre i skalet. Spelt har meir av både vitaminar, protein og fordøyelege fiber, og inneheld meir av minerala magnesium, jern, sink og kopar. Det har òg ei anna glutensamansetjing enn annan kveite, slik at enkelte glutenallergikarar toler det betre.
Bruk
Spelt har vore mykje brukt som lækjande mat, særleg mot fordøyingsproblem og hudsjukdommar. Hildegard von Bingen kallar det «det beste kornet», og den beste maten ein kan gje sjuke. I dag er spelt ein alternativ kornsort for mange kveiteallergikarar.
Pavia
Pavia (i antikken Ticinum) er ein by i Italia. Han er hovudstad i provinsen Pavia i regionen Lombardia og har om lag 70 000 innbyggjarar. Han ligg om lag 35 km sør for Milano ved elva Ticino like før ho munnar ut i Po.
Spelt
Dyrking
Kornslaget er nøysamt og har stor motsandskraft slik at det kan dyrkast utan gjødsel eller plantevernmiddel, og er ein populær kornsort innan organisk landbruk. Ulempa med speltkorn er at det gjev mindre utbytte enn kveite - frå halvparten av kornutbyttet per km² og ned til ein fjerdedel.
Historie
Ein har funne spelt i Kaukasus frå 6000–5000 f.Kr., og i Moldavia frå 4000–3000 f.Kr. Kornet spreidde seg ganske raskt til heile Vest-Asia og Europa. Fleire gamle skrifter nemner det, mellom anna Bibelen.
I fleire tusen år var spelt ein viktig kornsort. Først under den industrielle jordbruksrevolusjonen på 1800-talet tok nye kveitesortar over på grunn av større utbytte.
Pavia
Historie
Pavia har ei historie som går tilbake til førhistorisk tid (då kjend som Ticinum) og var ein kommune og viktig militærstasjon under Romarriket.
Spelt
Historie
I Bayern og Sveits heldt ein likevel fram med å dyrka spelt, og etter kvart voks etterspurnaden etter kornet slik at fleire tok til å dyrka det igjen. I Noreg tok ein til å dyrka spelt igjen i 1998.
Pavia
Historie
I 476 klarte Odovakar å slå Flavius Orestes her etter ei lang omleiring. Som straff for at byen hadde støtta rivalen hans raserte han byen totalt. Orestes klarte å rømme til Piacenza, men Odoacer fylgde etter han og tok livet av han der. I tillegg avsetta han sonen til Orestes, Romulus Augustus, og dette vert generelt rekna som slutten på Vestromarriket.
Seinare fekk byen namnet Papia på latin (truleg forbunde til paven), som utvikla seg til det italienske Pavia. Stundom vert han kalla Ticinum Papia på latin, ein kombinasjon av begge namna.
Etter at langobardane erobra området vart Pavia hovudstad i kongedømet deira. Under hertugane si regjeringstid vart han styrt av Zaban. Han haldt fram som det administrative senteret i kongedømet, men under regjeringstida til Desiderius hadde forsvarsverka vorte svakare og Karl den store tok byen etter ei omleiring i juni 774. Pavia vart verande hovudstad i Kongedømet Italia og var senteret for kongelege kroningar fram til keisaren sin autoritet over området vart svakare på 1100-talet.
På 1100-talet fekk Pavia status som fri kommune. I den politiske striden mellom Welf og Ghibellini støtta Pavia tradisjonelt Ghibellini, eit val som bar like mykje preg av rivaliseringa med Milano som motstand mot keisaren. Pavia vart derfor med i Det lombardiske forbundet mot keisar Fredrik Barbarossa, som prøvde å styrke keisaren sitt styre i Italia. Dei neste hundreåra var Pavia ein viktig og aktiv by. Med Pavia-traktaten gav keisar Ludvig IV fyrstedømet til bror sin, hertug Rudolf. Pavia klarte lenge å stå imot makta i Milano, men vart til slutt underlagt Visconti-familien frå 1359. Under Visconti vart Pavia eit intellektuelt og kunstnerisk senter og i 1361 vart Universitetet i Pavia grunnlagd, som særleg baserte seg på rettsvitskap.
Slaget ved Pavia (1525) markerte eit skilje i historia til byen og frå den tid endra det gamle skiljet mellom dei som støtta paven og dei som støtta den tysk-romerske keisaren seg til eit skilje mellom dei som støtta franskmennene (som var alliert med paven) og dei som støtta keisaren og kongen av Spania, Karl V. Så under dei italienske krigane mellom Valois og Habsburg støtta Pavia keisaren (og spanjolane) si side. Etter at kong Frans I av Frankrike kom byen inn under Spania fram til 1713. Pavia vart så styrt av austerrikarane fram til 1796 då han vart okkupert av den franske hæren under Napoleon.
I 1815 gjekk byen tilbake til austerriksk styre fram til den andre italienske sjølvstendekrigen (1859) og samlinga av Italia eit år seinare.
Certosa di Pavia
Certosa of Pavia er ei praktfull samling av bygningar og hagar som høyrer til karteuserordenen. Det ligg om lag 8 km nord for Pavia. Konstruksjonen starta i 1396 og haldt fram med kontinuerlege tillegg og nye dekorasjonar fram til 1700-talet. Klosteret er framleis brukt av munkane, men er ope for vitjande.
Domkyrkja
Bygginga av den oktagonale domkyrkja starta i 1488, men vart ikkje ferdigstilt før i 1898. Kuppelen er den tredje største i Italia, etter av Peterskyrkja i Roma og katedralen i Firenze.
San Pietro in Ciel d'Oro
Forsking tyder på at det var ei kyrkje her frå 500-talet, men den moderne kyrkja stammar frå 1132. Fasaden, kuppelen og golvet minner om San Michele Maggiore. Kyrkja inneheld relikviar etter Augustin av Hippo.
Debka.com
DEBKAfile (hebraisk תיקדבקה) er ein israelsk, Jerusalem-basert engelskspråkleg nettstad for frikjeldeetterretning med nyhende og analyserer terrorisme, etterretning, militære, tryggleiksmessige og politiske affærar i Midt-Austen.
Pavia
Den gamle brua over Ticino
Det historiske sentrumet i Pavia ligg på venstresida av Ticino. På motsett side ligg Borgo Ticino, ein busetnad som låg utanfor dei gamle bymurane. Det historiske sentrumet og Borgo Ticino er forbunde med Ponte Coperto eller Ponte Vecchio («den gamle brua»). Brua vart bygd i tida 1351–1354, men vart øydelagd under den andre verdskrigen. Ein kopi er bygd i nærleiken av der den opphavlege brua låg.
Al `Arudah
Al `Arudah  er ein by i Madaba guvernement vest i Jordan.
Pavia
Castello Visconteo
Bygginga av slottet i Pavia vart starta av Galeazzo II Visconti i 1360. Parken til slottet strekte seg opphavleg 10 km til Certosa di Pavia. Det er framleis ein park her, men han er ikkje knytt til slottet. I dag er det eit museum i slottet.
Debka.com
Han starta sommaren 2000 og har sidan motteke Forbes si Best of The Web Award. Ifylgje Forbes er den beste sida ved nettstaden arkiva, og den verste er kjeldene som ikkje vert namngjevne.
Pavia
Universitetet i Pavia
Universitetet vart grunnlagd i 1361 av Galeazzo II Visconti på ein stad der det òg tidlegare låg ein skule. Det sentrale bygget til universitetet vart bygd under Ludovico Sforza i 1490. Christofer Columbus var student her.
Nøytrum
Nøytrum eller inkjekjønn er eit grammatisk trekk i kategorien genus. Mange ord for stoff, mengder og livlause ting er inkjekjønnsord.
Nøytrum vert i norsk markert med den ubundne artikkelen eit eller den bundne endinga -et, og inkjekjønnsord vert viste til med pronomenet det.
Jerash
Jerash (i antikken Gerasa, gammalgresk Γέρασα) er det administrative senteret og den største byen i Jerash guvernement (محافظة جرش), nord i Jordan, 48 km nord for hovudstaden Amman. I 2010 hadde byen kring 42 000 innbyggjarar.
Eit kraftig jordskjelv i år 749 øydela store delar av Jerash, og seinare jordskjelv, krigar og uro førte til ytterlegare øydelegging. Ruinane låg dekte under jorda i hundrevis av år før dei vart oppdaga av den tyske arkeologen Ulrich Jasper Seetzen i 1806. På 1100-talet skal byen ha vore totalt fråflytta. Namnet «Jerash» dukka opp att i osmanske skattelister mot slutten av 1500-talet.
Historie
Jerash ligg i ruinane av den gresk-romerske byen Gerasa, som òg vart kalla «Antiokia ved den gylne elva». Gammalgreske inskripsjonar frå byen, i tillegg til skriftlege kjelder frå både Iamvichou og Etymologicum Magnum stadfestar at byen vart grunnlagd av Aleksander den store eller generalen hans Perdiccas, med pensjonerte, makedonske soldatar. Dette skjedde våren 331 fvt., då Aleksander drog frå Egypt, kryssa Syria og drog vidare til Mesopotamia. Han vert stundom villeiande kalla «Austens Pompeii», på grunn av omfanget av utgravingane og godt bevarte dei er (sjølv om Jerash aldri vart gravlagd av ein vulkan). Jerash vert rekna som ein av dei viktigaste og best bevarte romerske byen i Det nære austen. Han var ein by i Dekapolis.
Jerash var fødestaden til matematikaren Nikomakhos av Gerasa (gresk Νικόμαχος) (ca. 60–ca. 120).
Nyare utgravingar har avdekt at Jerash alt var busett i bronsealderen (3200 fvt.-1200 fvt.). Etter den romerske erobringa i 63 fvt., vart Jerash og området rundt annektert av den romerske provinsen Syria, og vart seinare med i Dekapolis-forbundet. I 90 evt. vart Jerash ein del av den romerske provinsen Arabia, som omfatta byen Filadelfia (dagens Amman). Romarane sikra tryggleik og fred i området, som gjorde at folk kunne bruke tida si på økonomisk utvikling og oppfordra til offentleg bygningsaktivitet.
På andre halvdelen av det første hundreåret evt. vart Jerash særs velståande. I 106 evt. bygde keisar Trajan vegar gjennom provinsen og meir handel kom til Jerash. Keisar Hadrian vitja Jerash i 129-130 evt.. Triumfbogen (eller Hadrianbogen) vart bygd for å feire vitjinga hans.
Byen nådde til slutt ein storleik på kring 800 000 kvadratmeter innafor bymurane. Den persiske invasjonen i år 614 førte til rask nedgang for Jerash. Men byen fortsette å bløme under omajadane. I 749 øydela eit kraftig jordskjelv mykje av Jerash og området rundt. I denne perioden av krosstoga vart somme av monumenta gjorte om til festningar, inkludert Artemistempelet. Det var ei mindre busetjing i Jerash under ajjubidane, mamelukkane og i den osmanske tida. Utgravingar og restaurering av Jerash har halde fram nesten kontinuerleg sidan 1920-åra.
Oldtidsbyen Jerash
Av funn frå oldtidsbyen Jerash finn ein:
Dei fleste av desse monumenta vart bygd med donasjonar frå rike byborgarar.
Dagens Jerash
Jerash har utvikla seg dramatisk det siste hundreåret i takt med den auka turistindustrien i byen. Jerash er no det nest mest populære turistmålet i Jordan, tett etter ruinane i Petra. Ruinane har blitt forsiktig bevart og ein har klart å halde veksten til den moderne byen utafor dei gamle bymurane.
I nyare tid har byen Jerash blitt utvida til å omfatte mange av dei kringliggande landsbyane, som Souf, Dairelliat, Thougretasfour, Jaba, Aljbarat og Majar. Andre viktige landsbyar i guvernementet er: Kitteh, Sakib, Nahlé, Burma, Mustabah, Jubba, Raimoun, Kufr Khall, Balila og Qafqafa.
Sidan 1981 har byen halde Jerashfestivalen, ein tre veker lang festival med dans, musikk og teater. Festivalen har ofte hatt besøk frå kongefamilien i Jordan, og vert rekna som den største kulturhendinga i regionen.
Pointe d'Orny
Pointe d'Orny er eit fjell i Mont Blanc-massivet i Valais i Sveits. Fjellet har ei høgd på 3271 meter over havet.
Fylkesveg 173 i Troms
Fylkesveg 173 i Troms går mellom Holt og Høgskarhus i Målselv kommune. Vegen er 21,3 km lang.
Spellemannprisen 1993
Spellemannprisen 1993 blei delt ut våren 1994. The September When vann prisen for Årets spellemann, og Trine Rein blei årets nykomar.
Mosneselva
Mosneselva er ei elv i Etne kommune i Vestland. Mosneselva fører smeltevann frå Folgefonna ut i Åkrafjorden.
Elva er verna med omsyn til Verneplan IV for vassdrag.
Larsen Nunatak
Larsen Nunatak er ein nunatak 2 nautiske mil (3,7 km) nord for Murdoch Nunatak i Seal Nunataks, utanfor austkysten av Den antarktiske halvøya. Seal Nunataks vart oppdaga av ein norsk kvalfangstekspedisjon under Carl Anton Larsen i desember 1893. Fjellet er kalla opp etter Larsen, foreslått av Ludwig Friederichsen i 1895. Fjellet vart landmålt i 1947 av Falkland Islands Dependencies Survey (FIDS).
Transmission Control Protocol
Transmission Control Protocol (TCP) er ein transportlagsprotokoll i IP-protokollfamilien. TCP er sambandsorientert, straumorientert og påliteleg. Dette gjer at ein sendar kan vere trygg på at det som blir sendt kjem fram til mottakaren heilt og i same rekkefølgje som det vart sendt. Dette kravet blir stilt av svært mange bruksområde, noko som gjer at TCP er dominerande på Internett i dag. TCP blir nytta av kjende applikasjonslagsprotokollar som HTTP-protokollen, som blir brukt på verdsveven, og SMTP, som blir brukt til å sende e-post.
Oversyn
TCP tek imot ein straum av data frå applikasjonslaget og deler han opp i passande bitar avhengig av mellom anna kva slags tilkopling til nettverket som blir brukt. Kvar bit med applikasjonsdata saman med eit TCP-hovud blir sendt ned til nettverkslaget og IP-protokollen som syter for at pakka blir sendt til rett mottakar. Kvar einaste slik del av straumen av applikasjonsdata blir kalla eit segment.
Sidan IP-protokollen ikkje garanterer at ei pakke kjem fram, må mottakaren av eit segment stadfeste at kvar pakke er motteken. Dette blir gjort ved å sende ei kvittering. Ei kvittering er eit TCP-segment med ACK-flagget sett. Avsendaren startar ei klokke som tel ned når segmentet blir sendt. Om ikkje kvitteringa kjem før tida er ute, blir segmentet sendt på nytt.
6. mai
6. mai er den 126. dagen i den gregorianske kalenderen (127. under skotår). Det er 239 dagar att av året.
Transmission Control Protocol
Oversyn
Segment kan godt bli forseinka slik at vi brått får to like, eller kome i bakvendt rekkefølgje. For å handtere dette problemet blir kvar enkel byte i straumen identifisert med eit sekvensnummer. Dette gjer at mottakaren kan finne ut kvar nyttelasta i segmentet passar inn i datastraumen.
6. mai
Døde
mai: 6
Transmission Control Protocol
Oversyn
TCP har også ein sjekksum over hovudet og nyttelasta. Dette gjer at TCP kan oppdage det om eit segment har vorte endra på vegen og det blir da kasta av mottakaren som ventar på at avsendar sender det på nytt.
Sambandsorientert
Eit samband blir oppretta mellom partane før data kan utvekslast. Kvart slik samband blir identifisert med IP-adressa og portnummeret til kvart endepunkt. På den måten kan kvar enkel node tilkopla nettverket ha mange samband oppe på same tid. Sidan kvart samband skjer mellom to og berre to noder så støttar ikkje TCP multicast. Under prosessen med å opprette eit nytt samband blir ein del informasjon utveksla, der særleg sekvensnummera begge partane bruker er viktige.
Nynorsk litteraturpris
Nynorsk litteraturpris vert delt ut årleg av Noregs Mållag, Det Norske Teatret og Det Norske Samlaget for den beste boka på nynorsk eller dialekt. Innhaldet kan vera i lyrikk-, novelle-, drama- eller romanform.
Transmission Control Protocol
Oppkoplingsfasa
Opprettinga av ein samband mellom partane skjer ved eit såkalla trevegshandtrykk (eng:Three way handshake), dette skjer på følgjande måte:
Datamaskina som ynskjer å opprette sambandet, normalt klienten, sender eit TCP-segment med SYN-flagget sett og med portnummeret til tenesta ho skal kople seg til datamaskina som tilbyr tenesta klienten ynskjer å kople seg til. Om alt går bra får klienten eit TCP-segment attende med SYN-flagget sett og ei kvittering (ACK-flagget sett) for at det fyrste segmentet vart motteke. Klienten må så sende ei kvittering til tenaren for at opprettinga av sambandet skal bli fullført.
Når sambandet er oppretta kan data bli sendt mellom endepunkta i begge retningar samtidig (Full duplex).
Dataoverføringsfasa
Sidan TCP er straumorientert vil ikkje grensene mellom meldingar bli tekne vare på. Om ei node bed TCP om å sende til dømes 576 byte to gonger, kan det godt hende at berre eitt TCP-segment blir sendt.
I denne fasa utvekslar endepunkta segment med nyttelast. Avsendar mottek kvitteringar for data som har vorte motteke og ikkje er skadde. Om mottakaren får fleire segment i rask rekkjefølgje kan det godt bli kvittert for fleire samla. Om til dømes det første inneheld byte 124–156 og det neste 157–234 så kan mottakaren sende berre ei kvittering for til og med byte 234 i straumen.
Nedkoplingsfasa
Sambandet kan bli teke ned på fleire måtar. Den feilfrie måten blir kalla eit firevegs handtrykk (en.: Four way handshake). Dette skjer slik:
Det eine endepunktet for sambandet sender eit segment med FIN-flagget sett, dette tyder at det ikkje vil bli sendt meir applikasjonsdata den vegen. Andre enden kvitterer for FIN-segmentet. Nå er sambanda stengde denne vegen; denne tilstanden blir kalla halvt lukka (en.: Half close). Når det andre endepunktet er ferdig med å sende blir eit segment med FIN-flagget sett sendt. Fyrste endepunkt kvitterer for dette segmentet. Sambandet er nå oppløyst.
Flytkontroll
For at ikkje ein rask sendar skal drukne ein tregare mottakar med data, kontrollerer TCP kor mykje data ein avsendar kan sende om gongen før han får kvitteringar frå mottakaren. Dette skjer ved hjelp av eit såkalla vindauge. Vindauget avgjer kor mykje data som kan sendast før avsendaren får kvitteringar. TCP blir kalla ein glidande vindaugsprotokoll (en.: Sliding window protocol) sidan vindauget er av fast storleik og «glid» over sekvensnummera etter som dei blir kvitterte for. Når til dømes mottakaren kvitterer for nye 1000 byte så vil vindauget bli flytta 1000 byte oppover i sekvensnummer.
Alternativ til TCP
Pålitlegheita har på den andre sida ulemper i form av eit større protokollhovud. TCP har eit hovud på minimum 20 byte, mens UDP har ein fast storleik på 8 byte. Pålitlegheita kan også føre til forseinkingar på grunn av at eit segment må bli sendt på nytt. Dette kan vere eit problem for tenester som IP-telefoni og ulike mediastraumar som video og lyd. I slike tenester er ofte eit forseinka segment lite nyttig. I slike samanhengar blir ofte UDP-protokollen brukt. Det er også utvikla mange andre alternativ, men dei er i liten grad teke i bruk. Eit alternativ som er under aktiv utvikling er SCTP.
Buqay` al Qababi`ah
Buqay` al Qababi`ah er ein by i Madaba guvernement vest i Jordan.
Innvik
Innvik er ein tettstad og eit sokn i Stryn kommune i Vestland. Innvik var òg ein kommune frå 1837 til 1965. Tettstaden har og ligg på sørsida av Innvikfjorden, som er ein del av fjorden Nordfjord, 17 kilometers køyring frå Olden og 34 kilometers køyring frå kommunesenteret Stryn.
Her ligg Innvik kyrkje og barneskulen Innvik skule.
Suvorosjtsj
Suvorosjtsj (russisk Суворощь) er ei elv i Vladimir oblast i Russland og ei av sideelvane til Kljazma frå høgre i nedslagsfeltet til Volga. Ho er 126 km lang.